cyanic-selkie/wikianc huggingface dataset:
பூஜா தேவரியா
பூஜா தேவரியா (Pooja Devariya) ஒரு இந்திய திரைப்படங்களிலும், நாடகங்களிலும் நடித்து வரும் ஒரு நடிகையார். இவர் தமிழ் திரையுலகில் தோன்றி வருகிறார். செல்வராகவனின் மயக்கம் என்ன (2011) என்றத் திரைப்படத்தில் அறிமுகமானர். அதற்கு பிறகு, 2015 ஆம் ஆண்டில் படங்களுக்குத் திரும்புவதற்கு முன்பு, ஸ்ட்ரே பேக்டரி என்ற நாடக நிறுவனத்தில் சில காலம் பணியாற்றினார். தமிழ்நாட்டின் சென்னையிலுள்ள அடையாறிலுள்ள புனித மைக்கேல் அகாதமியில் தனது உயர்நிலைப் பள்ளியை முடித்தார்.
தொழில்
2010 ஆம் ஆண்டில், இவர் ஸ்ட்ரே பேக்டரி என்ற நாடகக் குழுவில் சேர்ந்தார். நிறுவனத்துடன் மேடை நிகழ்ச்சிகள் மற்றும் இணையவழி வீடியோக்களில் பணியாற்றியுள்ளார். டர்ட்டி டான்சிங் என்ற நிகழ்ச்சித் தயாரிப்பின் போது, இவரை, செல்வராகவனின் மனைவி கீதாஞ்சலி தனது கணவருக்கு பரிந்துரைத்தார். மேலும் நடிகை தனது "மயக்கம் என்ன" (2011) படத்தில் நடிகர் தனுஷுடன் பத்மினி என்ற வேடத்தில் நடித்திருந்தார்.
2015 ஆம் ஆண்டில், இவர் கார்த்திக் சுப்புராஜ் இயக்கிய இறைவி, இயக்குநர் மணிகண்டன். எம் இயக்கியிருந்த குற்றமே தண்டனை உள்ளிட்ட ஆறு படங்களில் நடித்துள்ளார்.
ஒரு விளம்பர நடிகையாக, இவர் நடிகர் நரேன் வெயிஸுடன் இந்தியா டுடே பத்திரிகையின் அட்டைப்படத்தில் பல முறை தோன்றியுள்ளார். மேலும், இவர், "மாயா பிரம் மதுரை" என்ற நாடகம் மூலம் இயக்குநராகவும் அறிமுகமானார்.
வெளி இணைப்புகள்
பகுப்பு:1991 பிறப்புகள் பகுப்பு:இந்தியத் திரைப்பட நடிகைகள் பகுப்பு:சென்னை நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள்
மக்கள் தொகை அடிப்படையில் தேசிய தலைநகரங்களின் பட்டியல்
இது ஒரு மக்கள் தொகை அடிப்படையில் தேசிய தலைநகரங்களின் பட்டியல் ஆகும். சார்பு மண்டலங்களினதும் அங்கீகாரம் பெறாத பகுதிகளினதும் தலைநகர்கள் சாய்வு எழுத்தில் குறிக்கப்பட்டுள்ளன.
பட்டியல்
thumb|[[பெய்ஜிங், சீனா]]
thumb|புது தில்லி, இந்தியா thumb|தோக்கியோ, சப்பான் thumb|[[ஜகார்த்தா, இந்தோனேசியா]] thumb|லிமா, பெரு thumb|இலண்டன், ஐக்கிய இராச்சியம்
thumb|பெர்லின், செருமனி thumb|பிராசிலியா, பிராசில் thumb|[[லுவாண்டா, அங்கோலா]] thumb|[[பிரிட்டோரியா, தென் ஆபிரிக்கா]] thumb|பாரிசு, பிரான்சு thumb|வார்சா, போலந்து
thumb|குவைத் நகரம், குவைத் thumb|பிரசெல்சு, பெல்ஜியம் & ஐரோப்பிய ஒன்றியத் தலைநகர் thumb|ஒட்டாவா, கனடா thumb|[[ஸ்டாக்ஹோம், சுவீடன்]] thumb|[[எருசலேம், இசுரேல் & பாலத்தீனம்]] thumb|கிங்சுடன், யமைக்கா thumb|(வாசிங்டன்) கொலம்பியா மாவட்டம், ஐக்கிய அமெரிக்கா thumb|[[அசுன்சியோன், பராகுவே]] thumb|[[தாலின், எசுடோனியா]] thumb|நிகோசியா, சைப்பிரசு
நூல் விபரம்
பகுப்பு:நாடுகள் தொடர்பான பட்டியல்கள்
மாஸ்டர் தன்ராஜ்
தன்ராஜ் மாஸ்டர் அல்லது மாஸ்டர் தன்ராஜ் (Master Dhanraj (also credited as Dhanraj Master) இந்தியாவின் தமிழ்நாடு மாநிலத் தலைநகரான சென்னையில் உள்ள மைலாப்பூரைச் சேர்ந்த இசை ஆசிரியர், இசைக் கலைஞர் மற்றும் பல்வேறு இசைக் கருவிகளை வாசிக்கும் திறன் கொண்ட பன்முக இசைக் கலைஞர் ஆவார். இவர் மேற்கத்திய இசைக் கருவிகளை கையாளுவதிலும், வாசிப்பதிலும் வல்லவர். . 1948-இல் வெளியிடப்பட்ட தமிழ் திரைப்படமான சந்திரலேகா திரைப்படத்தில், முரசு நடனக் காட்சியில், இவர் முதன் முதலில் மேற்கத்திய இசையை அறிமுகப்படுத்தினார்.
இவரிடம் இசை பயின்றவர்களில் குறிப்பிடத்தக்கவர்கள் இளையராஜா, ஏ. ஆர். ரகுமான் மெல்லிசை மன்னர் வித்தியாசாகர் தேவா, மலையாள இசை அமைப்பாளர் சியாம் மற்றும் இசை அமைப்பாளர் எம். ஏ. அப்துல் சத்தார் ஆவார்.
இவர் இளையராஜாவின் இயற்பெயரான இராசய்யா என்பதை இராஜா என மாற்றி வைத்தவர்.
பாராட்டு
தன்ராஜ் மாஸ்டர் சென்னையில் மேற்கத்திய இசையின் அடிப்பாகமாக கருதப்பட்டார். சென்னை மேற்கத்திய பாரம்பரிய இசையின் மையமாக மாறுவதற்கு அடித்தளம் அமைத்த மூவரில் இவரும் ஒருவர்.
தன்ராஜின் புகழ்பெற்ற மாணவர்கள்,
பி. எஸ். பி. பொன்னுசாமி
வத்திராயிருப்பு''' பி. எஸ். பி. பொன்னுசாமி''' இந்திய விடுதலைப்போராட்டத்தின் பொழுது அண்ணல் காந்தியடிகளின் சீரிய தலைமையை ஏற்று, பல்வேறு இன்னல்களை அனுபவித்து, பல பங்களிப்புகள் தந்த விடுதலைப் போராட்டத் தியாகிகளில் ஒருவர்.
பிறப்பு
மதுரை மாவட்டம் பேரையூரில் பி. எஸ். பொன்னாயிரம் பிள்ளை - முத்தம்மாள் தம்பதியின் மகனாக 1908-ம் ஆண்டு ஜூன் 6-ம் நாள் பிறந்தார். இவர் 90 ஆண்டுகளுக்கு மேலாக வாழ்ந்து மறைந்தது விருதுநகர் மாவட்டம் வத்திராயிருப்பில். இப்பகுதியில் 'பி.எஸ்.பி' என் இவர் அழைக்கப்பட்டார்.
எதிர்ப்புப் போராட்டம்
இளம் வயதில் அண்ணல் காந்தியடிகளை மதுரையில் சந்தித்ததன் விளைவாக விடுதலைப் போராட்டத்தில் இவர் ஈடுபட்டார். ஆரம்பக் கட்டத்தில் அரவிந்தரைப் போல தீவிரவாதச் செயல்களில் ஈடுபட முயற்சி செய்துள்ளார். ஸ்ரீவில்லிபுத்தூர் அருகே ரயில் கவிழ்ப்புச் சதி, தந்திக் கம்பிகள் அறுப்பு, ஒரே நாள் நள்ளிரவில் 10 கள்ளுக்கடைகளுக்கு தீவைப்பு போன்றவற்றில் இவரும் இவரது நண்பர்களும் ஈடுபட்டதாக போலீசாருக்குத் தெரியவந்தது. உடனிருந்த ஒருவரே காட்டிக்கொடுத்ததுதான் காரணம். இவர்களிடமிருந்து 13 கள்ளத்துப்பாக்கிகள், ஒரு ரிவால்வர் மற்றும் ஒரு டைப்ரைட்டர் ஆகியவை கைப்பற்றப்பட்டன.
இதையடுத்து நள்ளிரவு 2 மணி அளவில் போலீஸ் துணைக் கண்காணிப்பாளர் அப்பன்ராஜ் போலீசாருடன் பொன்னுசாமி பிள்ளை வீட்டுக்குச் சென்று அவரை அடித்து ஊரின் மையப்பகுதியான முத்தாலம்மன் திடலுக்கு இழுத்து வந்தார். பொதுமக்கள் முன்னிலையில் தடியால் தாக்கினார். இதில் பொன்னுசாமி பிள்ளை நெற்றியில் பலத்த காயத்துடன் ரத்தவெள்ளத்தில் மிதந்தார். விடிந்ததும் அரசு டாக்டர் நயினார் பிள்ளை உதவியால் ஸ்ரீவில்லிபுத்தூர் மருத்துவமனைக்கு கொண்டு செல்லப்பட்டார். பின்னர் சிவகாசி உதவி கலெக்டர் முன்பு ஆஜர்படுத்தப்பட்டு ஓராண்டு கடுங்காவல் சிறையும் 15 ரூபாய் அபராதமும் இவருக்கு விதிக்கப்பட்டது.
சட்டமறுப்பு இயக்கம், வெள்ளையனே வெளியேறு இயக்கம் ஆகியவற்றில் பங் கேற்று இருமுறை மதுரை சிறையில் அடைக்கப்பட்டார். சிறையில் வ.உ.சி.யைப்போல இவரும் செக்கு இழுத்திருக்கிறார். ஒருநாள் சிறைக் கஞ்சியில் புழு இருந்ததைப் பார்த்து சக கைதி களைத் திரட்டி உண்ணாவிரதப் போராட்டம் நடத்தினார். மாவட்ட ஆட்சியரும், நீதிபதியும் நேரில் வந்து விசாரித்து இவரது கோரிக்கையில் உள்ள நியாயத்தை ஏற்று நடவடிக்கை எடுப்பதாகக் கூறினர். ஆனால் சிறை அதிகாரிகள் இவர் மீது பழி வாங்கும் நடவடிக்கையில் ஈடுபட்டனர்.
"நிலை விலங்கு' தண்டனை அளித்தனர். சுவற்றில் உள்ள இரும்பு வளையங்களில் இவரது கைகளைப் பிணைத்து நிற்க வைப்பதுதான் இத்தண்டனை. காலை 9 முதல் 11.30 மணி வரையும் பிற்பகல் 2.30 முதல் மாலை 5 மணி வரையிலும் இவ்வாறு நின்று கொண்டிருக்க வேண்டும். இத்தண்டனை 8 நாள்கள் நீடித் தது. சிறையில் இருந்தபோது இவர் மீது 11 கிரிமினல் வழக்குகள் போடப்பட்டன. பின்னர் இவை நீதிமன்றத்தில் தள்ளுபடி செய்யப்பட்டன. சிறையில் இவருடன் இருந்தவர்களில் "தினமணி' முன்னாள் ஆசிரியர் ஏ.என்.சிவராமனும் ஒருவர். முதல்வர்கள் காமராஜர், பி.எஸ். குமாரசாமிராஜா ஆகியோரின் நெருங்கிய நண்பராகவும் பொன்னுசாமி பிள்ளை விளங்கினார்.
சுதந்திரம் பெற்றபின் வத்திராயிருப்பு பகுதியில் அரசியல் பணியுடன் ஹரிஜன சேவை, கதர் மற்றும் கூட்டுறவு இயக்கத்தில் இவர் தீவிரமாக ஈடுபட்டார். பிளவுபடாத ராமநாதபுரம் மாவட்ட காங்கிரஸ் செயலராகவும் இருந்துள்ளார். வாழ்வின் பிற்பகுதியில் ஆன்மிகத்தில் நாட்டம்கொண்டு கோயில் திருப்பணிகளில் முக்கிய பங்காற்றினார்.
தமது 90-வது வயதில் 1998-ம் ஆண்டு ஜனவரி 29-ம் தேதி வத்திராயிருப்பில் அவரது இல்லத்தில் காலமானார். காந்தியவாதியான இவரது உடல் தகனம், காந்தி நினைவு நாளான ஜனவரி 30-ம் தேதி நடந்தது. இவரது தியாகம், எளிமை, நேர்மை, நகைச்சுவை உணர்வு ஆகியவற்றை இப்பகுதி மக்கள் இன்றும் நினைவுகூர்கின்றனர். தியாகி பி.எஸ்.பி. பொன்னுசாமி பிள்ளையின் நூற்றாண்டு நிறைவுநாள் 6-6-2008ம் தேதியில் அனுசரிக்கப்பட்டது.
இவரது மகன் பொன்.ஞானசேகரன், தினமணி செய்தி ஆசிரியராக இருந்து ஓய்வு பெற்றவர். மற்றொரு மகன் பொன்.தனசேகரன் தினமணி, ஆனந்த விகடன் உள்ளிட்ட பல்வேறு இதழ்களில் செய்தியாளராக பணியாற்றியவர். தினமலர் இதழில் வெளியான இவரது கட்டுரைக்கு 2008ம் ஆண்டிற்கான சரோஜினி நாயுடு தேசிய விருது கிடைத்தது.
மேற்கோள்கள்
பகுப்பு:தமிழ் நபர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள்‎ பகுப்பு:1908 பிறப்புகள் பகுப்பு:1998 இறப்புகள்
இட்டமொழி ஊராட்சி
இட்டமொழி ஊராட்சி (Ittamozhi Gram Panchayat), தமிழ்நாட்டின் திருநெல்வேலி மாவட்டத்தில் உள்ள நாங்குநேரி ஊராட்சி ஒன்றியத்தில் அமைந்துள்ளது. இந்த ஊராட்சி, நாங்குநேரி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6197 ஆகும். இவர்களில் பெண்கள் 3211 பேரும் ஆண்கள் 2986 பேரும் உள்ளனர்.
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரவீணா சாலமன்
பிரவீணா சாலமன், இந்தியா வின் தமிழ்நாட்டை ச் சேர்ந்த சமூக சேவகரும், சென்னை யின் மிக பழமையானதும் பரபரப்புமான வேலங்காடு தகன மைதானத்தின் மேலாளருமாவார்.
இந்திய சமூக நல அமைப்பு என்ற சென்னையை மையமாகக் கொண்டு இயங்கி வரும் தன்னார்வ தொண்டு நிறுவனத்தில் இணைந்து சமூக சேவை செய்து வந்த பிரவீணா,  2014 ஆம் ஆண்டிலிருந்து வேலங்காடு சுடுகாட்டின் மேலாளராக இருந்து அதனை பராமரித்து வருகிறார்
கல்வி
பிரவீணா, சென்னை பல்கலைக்கழகத்தில் ஆங்கில இலக்கிய பட்டம் பெற்றுள்ள பட்டதாரி ஆவார். மேலும் செவிலியர் படிப்பையும் பயின்றுள்ளார். இந்திய சமூக நல அமைப்பின் செயல்பாடுகளை பற்றி பத்திரிகையில் படித்து, அதன் மூலம் கவரப்பட்டு அந்த தொண்டு நிறுவனத்தில் இணைந்து பதினைந்து ஆண்டுகளுக்கும் மேலாக பின்தங்கிய குழந்தைகள் மற்றும் பாலியல் தொழிலாளர்களுக்கு கல்வி கற்பிக்கும் பணியை செய்துள்ளார்.
தொழில்
மார்ச் 2014 ஆம்  ஆண்டில், நூற்றாண்டுகள் பழமையானதும் சென்னை நகரின் மையப்பகுதியில் அமைந்துள்ளதுமான வேலங்காடு தகன இடத்தோடு சேர்ந்து முப்பத்து எட்டு சுடுகாடுகளை பொறுப்பேற்று  நடத்துவதற்கான ஒப்பந்தத்தை அந்த தொண்டு நிறுவனம் சென்னை மாநகராட்சியிடமிருந்து பெற்றது. அதனடிப்படையில் வேலங்காடு சுடுகாட்டின் பராமரிப்பாளராக பிரவீணா நியமிக்கப்பட்டுள்ளார்,இந்திய மத, சமூக கலாச்சார விதிகளின் படி ஒரு பெண் சுடுகாட்டிற்குள் வருவதே தவிர்க்க கூடியது. ஆனால் அதற்கு மாறாக பிரவீணா ஒரு சுடுகாட்டின் மேலாளராக பொறுப்பேற்று நடத்துவதை ஆரம்பத்தில், உள்ளூர் மக்கள் வித்தியாசமாகவும், எதிர்ப்பு கண்ணோட்டத்துடனும் பார்த்துள்ளனர்.
படிப்படியாக, காவல்துறையினரின் ஆதரவு மற்றும் அவரது சொந்த முயற்சியின் உதவியால் அந்த சுடுகாட்டின் ஒட்டுமொத்த அமைப்பையே ஒரு பூங்காவைப் போல மாற்றியுள்ளார். அதனை கண்டுணர்ந்த பொதுமக்களும் இப்போது அவருக்கு உதவியாகவும் கரிசனையோடும் நடந்து கொண்டுள்ளனர். அவரின் மேலாண்மையின் கீழ், இந்த சுடுகாடு, பல்வேறு நவீன வசதிகளை பெற்றும், சுத்தமாகவும் சுகாதாரமாகவும் பராமரிக்கப்பட்டு வருகிறது.
ஒரு சுடுகாட்டினை பொறுப்பேற்று நடத்துவது முழுக்க ஆண்களின் வேலை என்று கருதப்பட்ட நிலையில் பிரவீணா அந்த கருதுகோளை உடைத்து முதன்முறையாக, சிறப்பாக செயல்பட்டு வருவது குறிப்பிடத்தக்கது.
இத்தகைய துணிச்சலான செயலுக்காக,  ராஷ்டிரபதி பவனில் 2018 ஆம் ஆண்டிக்கு நடைபெற்ற விழாவில், பெண்கள் மற்றும் குழந்தைகள் நலத்துறை அமைச்சரான மேனகா காந்தியிடம், 'முதல் பெண்கள்' என்ற விருதை பெற்றுள்ளார்.இந்த விருது அந்தந்த துறைகளில் சிறந்து விளங்கும் பெண்களை அங்கீகரிக்கும் வகையில் வழங்கப்படுகிறது.
குறிப்புகள்
பகுப்பு:தமிழகத் தொழிலதிபர்கள் பகுப்பு:வாழும் நபர்கள் பகுப்பு:இந்தியப் பெண்கள்
சிகப்பு நாடா
சிகப்பு நாடா என்பது வெவ்வேறு இடங்களில் வெவ்வேறு அர்த்தம் குறிக்கும் சிகப்பு நிறம் கொண்ட நாடாவாகும். பெருவாரியாக, ஹெட்ச்.ஐ.வி/எய்ட்ஸ்சுடன் வாழும் தனிமைபடுத்தபட்ட மக்களின் அடையாளமாக இது விளங்குகிறது.
விழிப்புணர்ச்சி அடையாளம்
போதைப்பொருள் தடுப்பு மற்றும் எய்ட்ஸ் விழிப்புணர்ச்சிக்காக இந்த சிகப்பு நாடா உபயோகப்படுத்த படுகிறது.
நதாலி பதால்கா
''' நதாலி எம். பதால்கா' (Natalie M. Batalha)'' ஓர் அமெரிக்க வானியல், வானியற்பியல் பேராசிரியர் ஆவார், இவர் சாந்தா குரூசு கலிபோர்னியா பல்கலைக்கழகப் பேராசிரியராக உள்ளார். முன்பு இவர் நாசா அமேசு ஆராய்ச்சி மையத்தில் ஆராய்ச்சி வானியலாளராகவும் இணை ஆய்வாளராகவும் கெப்ளர் திட்ட அறிவியலாளராகவும் இருந்துள்ளார். கெப்ளர் திட்டந்தான் விண்மீன்களைச் சுற்றிவரும் புவிநிகர் கோள்களின் தேடலில் முதலில் முனைந்த திட்டமாகும்.
இளமையும் வாழ்க்கையும்
இவர் சான்பிரான்சுக்கோ கடற்கரைப் பகுதியில் வளர்ந்தார், இவர் பெர்க்கேலி, கலிபோர்னியா பல்கலைக்கழகத்தில் படித்தார். > இவர் முதலில் வணிகவியல் பட்டம் படிக்க சேர்ந்தாலும் கணிதத்தால் விளக்க முடிந்த மென்படலக் குறுக்கீடு (சவர்க்காரக் குமிழிகளிலும் எண்ணெய்க் கடைதலிலும் ஏன் வானவில் தோன்றுகிறது என்பன) போன்ற அன்றாட நிகழ்ச்சிகளின் பட்டறிவு இவரை இயற்பியலுக்கு மாறச் செய்துள்ளது. இவர் பட்டப் படிப்பின்போது சூரியன் போன்ற விண்மீன்களை நோக்கும் உடுக்கணங்களின் கதிர்நிரல் நோக்கராக வேலை செய்துள்ளார். இயற்பியலில் தன் இளவல் பட்டத்தைப் பெற்றதும், இவர் சாந்தாகுரூசில் உள்ள கலிபோர்னியா பல்கலைக்கழகத்தில் வானியற்பியலில் முனைவர் ஆய்வில் ஈடுபட்டார். பிறகு தன் முதுமுனைவர் ஆய்வை பிரேசிலில் உள்ள இரியோ டி ஜெனீரோவில் முடித்தார்.
வாழ்க்கைப்பணி
இவரை1997 இல் வில்லியம் பரூக்கி அறிவியல் குழுவொன்றில் இணைத்துக் கொண்டார். இவர் அப்போது கடப்புநிலை ஒளியளவியல் பணியைத் தொடங்கினார். இவர் வடிவமைப்பு, நிதி ஏற்பாட்டு நிலையில் இருந்தே ஓர் மூல்முதல் துணை ஆய்வாளர்களில் ஒருவராக கெப்ளர் புறவெளிக் கோள் தேட்டத் திட்டத்தில் ஈடுபட்டுள்ளார். அத்திட்டத்தில் இவர் 1,50,000 விண்மீன்களைத் தேர்ந்தெடுத்து தொலைநோக்கியால் கண்காணித்துள்ளார். இவர் இப்போது அமேசு ஆராய்ச்சி மையக் குழுவுடன் இணைந்து கெப்ளர் திட்ட்த் தரவுகளில் இருந்து புவிநிகர் புறவெளிக் கோள்களை இனங்காண முயன்று வருகிறார். இவரது பகுப்பாய்வு 2011 இல் கெப்ளர்10b கோளைக் கண்டறிய வழிவகுத்தது. நம் சூரியக் குடும்பத்துக்கு அப்பால் கண்டறியப்பட்ட முதல் கோளாகும்.
படித்த உரைகள்
இவர் 2016 இல் 'A Planet for Goldilocks' எனும் உரையைக் கூகுளில் நிகழ்த்தியுள்ளார். மேலும் இவர் 'From Lava Worlds to Living Worlds' எனும் உரையை பீறிட்டெழும் முயற்சிகளுக்காக 2019 இல் ஆற்றியுள்ளார்.
தகைமைகள்
இவரும் பிற இரண்டு புறவெளிக் கோள் அறிவியலாளர்களும் டைம் இதழின்100 அரிய தாக்கம் செலுத்தியவர்களில் தேர்வு செய்யப்பட்டுள்ளனர். இதே ஆண்டில் இவருக்கு இயற்பியற் புலங்களுக்கான அமெரிக்க மதிநுட்பர் விருதை சுமித்சோனிய இதழ் அறிவித்தது.
இவர் 2019 இல் அமெரிக்க க் கலை, அறிவியல் கல்விக்கழகத்தின் உறுப்பினராக தேர்ந்தெடுக்கப்பட்டார். இவர் 2020 இல் அமெரிக்க வானியல் கழகத்தால் உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:1966 பிறப்புகள் பகுப்பு:வாழும் நபர்கள் பகுப்பு:அமெரிக்க வானியற்பியலாளர்கள் பகுப்பு:அமெரிக்க வானியலாளர்கள் பகுப்பு:அமெரிக்க இயற்பியலாளர்கள் பகுப்பு:அமெரிக்கப் பெண் இயற்பியலாளர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள் பகுப்பு:பெண் இயற்பியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:நாசா வானியற்பியலாளர்கள் பகுப்பு:கோள் அறிவியலாளர்கள் பகுப்பு:பெண் கோள் அறிவியலாளர்கள்
ஏ-22 நெடுஞ்சாலை (இலங்கை)
ஏ-22 நெடுஞ்சாலை இலங்கையிலுள்ள முதற்தர ஒரு பிரதான வீதி ஆகும். இது பசறையையும் மொனராகலையையும் இணைக்கிறது.
ஏ-22 நெடுஞ்சாலை படல்கும்புறை ஊடாக மொனராகலையை அடைகிறது. ஏ-22 நெடுஞ்சாலையின் மொத்த தூரம் 34.11 கிலோ மீட்டர்கள் ஆகும்.
ரகசியம் (திரைப்படம்)
ரகசியம், கே. பி. கொட்டாரக்கரை தயாரித்த மலையாளத் திரைப்படம். இந்தப் படம் 1969 மார்ச் 20-ல் வெளியானது.
போகும்போது பிடித்தல்
சதுரங்கத்தில் போகும்போது பிடித்தல் (En passant, போகும்போது) என்பது சதுரங்க ஆட்டத்தில் ஒரு கைப்பற்றல் நடவடிக்கை ஆகும். ஆட்டத்தின் போது ஒரு சிறப்பு நிகழ்வாக இரு சதுரங்க ஆட்டக்காரர்களும் எதிரியின் சிப்பாயைக் கைப்பற்றுவதற்கென்று வகுக்கப்பட்டுள்ள ஒரு தனி விதி முறையாகும். இக்கைப்பற்றல் நிகழ்வு சிப்பாய் தன் ஆரம்பநிலையில் இருந்து இரண்டு கட்டங்கள் முன்னோக்கி நகர்ந்து எதிரியின் சிப்பாயை கடந்து போகும்போது மட்டுமே ஏற்படும். முன்னேறி வந்துவிட்ட எதிரியின் சிப்பாயுடன் நின்று போரிடாமல் கடந்து போய்விடும் நிகழ்வுகளில் உடனடியாக அடுத்த நகர்வாக இக்கைப்பற்றல் அனுமதிக்கப்படுகிறது. ஆனால் எதிரியின் சிப்பாய் கடந்து போகும் சிப்பாயைக் கைப்பற்றிக் கொண்டு ஒரு கட்டம்தான் முன்னோக்கி நகரும்.
எதிரியின் சிப்பாயைக் கடந்து போகும்போது அதைக் கைப்பற்றும் நடவடிக்கைக்கான ஒரே நிபந்தனை, அது எதிரியின் சிப்பாயைக் கடக்கும் போது மட்டுமே உடனடியாக அடுத்த நகர்வில் செய்யப்படுதல் வேண்டும். அடுத்த நகர்வில் செய்யாவிட்டால் பின்னர் அவ்வுரிமையை இழக்கவேண்டும். சதுரங்க விளையாட்டில் இந்த ஒரு நிகழ்வில் மட்டுமே கைபற்றப்பட்ட காய் இருந்த இடத்திற்கு கைப்பற்றிய காய் சென்று அமர்வதில்லை. மற்ற நகர்வுகள் போல் இல்லாவிட்டாலும் இந்த நகர்வு சதுரங்க விதிகளுக்கு உட்பட்ட நகர்வேயாகும். போகும்போது பிடித்தல் முறையில் காயைக் கைப்பற்றுதல் சதுரங்க விளையாட்டில் பொதுவான ஒரு நடைமுறையாகவே கருதப்படுகிறது.
சிப்பாய்கள் ஆரம்ப நிலையில் இருக்கும்போது மட்டும் ஒரே நேரத்தில் இரண்டு கட்டங்கள் முன்னோக்கி நகரலாம் என்று விதியை அறிமுகம் செய்த 15 ஆம் நூற்றாண்டில் போகும்போது பிடித்தல் விதியும் வகுக்கப்பட்டது. முன்னேறி வந்துவிட்ட எதிரியின் சிப்பாய் வலது அல்லது இடது பக்கக் கட்டத்தில் உள்ளபோது நம்முடைய சிப்பாய் இரண்டு கட்டங்கள் முன்னோக்கி நகர்வது தடுக்கப்படுகிறது.
போகும்போது பிடித்தல் விதி
ஐந்தாவது வரிசையில் நிற்கும் ஒரு சிப்பாய் அதற்குப் பக்கவாட்டில் உள்ள வரிசையில் எதிரியின் சிப்பாய் ஒற்றை நகர்வில் இரண்டு கட்டங்கள் நகர்ந்து சென்றால் அதைக் கைப்பற்றலாம். அதற்கான நிபந்தனைகள் பின்வருமாறு வரையறுக்கப்பட்டுள்ளன.
போகும்போது பிடித்தல் என்ற ஒரேயொரு சதுரங்க நிகழ்வில் மட்டுந்தான் கைபற்றும் காய் கைப்பற்றிய காய் இருந்தவிடத்தில் அமராமல் வேறு கட்டத்தில் அமர்கிறது.
ஆட்டத்தின் ஆரம்ப நகர்வுகளில்
சதுரங்க ஆட்டத்தின் ஆரம்ப நகர்வுகளில் போகும்போது பிடித்தல் விதிக்கு சில உதாரணங்கள். In this line from பெட்ரோவ் தடுப்பாட்டம்திறப்பு நகர்வு ஆட்டத்தின் வரிசையில் வெள்ளை நிறக்காய்களுடன் விளையாடுபவர் d5 இல் உள்ள கருப்புச் சிப்பாயை தன்னுடைய ஆறாவது நகர்த்தலின் போது போகும்போது பிடித்தல் விதியின் படி கருப்பு நிற சிப்பாயைக் கைப்பற்ற முடியும்.
மற்றொரு உதாரணம்: இந்நிகழ்வு பிரெஞ்சு தடுப்பாட்டம்முறையில் தொடக்க நகர்வு ஆடியபோது நிகழ்ந்தது. 1.e4 e6 2.e5,என்ற நகர்த்தல்களுக்குப் பின்னர்,வில்லெம் சுடெய்ன்சுஅவர்களால் ஒருமுறை இவ்வாறு நகர்த்தப்பட்டது. ஒருவேளை பதிலுக்கு கருப்புச் சிப்பாய் 2...d5 என நகர்த்தினால், வெள்ளைநிறக் காய்களுடன் ஆடுபவர் போகும்போது பிடித்தல் விதியின்படி 3.exd6 எனக் கருப்பு சிப்பாயைக் கைப்பற்றி விளையாடலாம். இதைப்போலவே ப்திலுக்கு 2...f5 என்று நகர்த்தினாலும் வெள்ளை 3.exf6e.p என ஆடலாம்.
இந்த உதாரணம் சுடெய்ன்சு மறும் பெர்னார்டு பிளெய்சிக் இடையிலான ஆட்டத்தில் நிகழ்ந்தது.
மேற்கோள்கள்
பகுப்பு:சதுரங்க விதிகள் பகுப்பு:சதுரங்க சொல்லாட்சி
Pion (szachy)
கருணைக்கிழங்கு
கருணை, அல்லது பூமி சல்லரைக்கிழங்கு (Amorphophallus paeoniifolius) என்பது பூக்கும் தாவரங்களில் சேனைக்கிழங்குகளில் ஒரு வகையாகும். இவ்வகையான தாவரங்கள் பொதுவாக வெப்பக் காடுகளில் உற்பத்தியாகும் காய்கறி வகையாகும். பசுபிக்குத் தீவுகள், தென்கிழக்காசியா, தெற்கு ஆசியா, தென்கிழக்காசியா போன்ற பகுதிகளில் அதிகமாகச் சமையலுக்குப் பயன்படுத்தப்படுகிறது. இது ஒரு பணப்பயிராக உற்பத்தி செய்யப்படுகிறது.
விளக்கம்
இத்தாவரத்தின் பூ வாடை அழுகிய நாற்றம் கொண்டதாக உள்ளன. இதன் உறுளையான தண்டுப்பகுதியில் பூக்கள் கொத்தாக ஒட்டிக்கொண்டிருக்கும். இவற்றின் சூலகம் கொண்ட பெண் பூவும், ஆண் பூவும் ஒன்றாவே ஒட்டிக்கொண்டிருக்கும். இதன் கனிப்பகுதி சிவந்து காணப்படுகின்றன. இந்திய மாநிலங்களான பீகார், மேற்கு வங்காளம், கேரளம், கர்நாடகம், ஆந்திர பிரதேசம், மற்றும் மகாராசுட்டிரா, ஒரிசா போன்றவற்றில் பயிரிப்படுகிறது.
உபயோகம்
இத்தாவரத்தின் தொடக்கம் தென்கிழக்கு ஆசியாவாகும். இந்தியா, இலங்கை, பிலிபைன்சு, மலேசியா, மற்றும் பல தென்கிழக்கு ஆசியா காடுகளில் வளருகிறது. இந்திய உணவு முறைகளில் இக்கிழங்கிற்கு முக்கிய இடம் உண்டு.
இலக்கியம்
கருணை என்பது கிழங்கு வகைகளில் ஒன்று. கருணை என்பது இதன் சங்ககால வழக்கு.
இதனைக் குழம்பு வைத்து உண்பர். பக்குவமாகச் சமைக்காவிட்டால் உண்ணும்போது நாக்கை அரிக்கும். வயிற்றிலுள்ள செரிமானக் கோளாறுகளை நீக்கும். இது ஒன்பது மாதப் பயிர். சேனைக்கிழங்கு இதன் இனம். கருணைக்கிழங்கு நிலத்துக்குள் மஞ்சள் போல் கொத்துக்கொத்தாக வீழ் (கிழங்கு)விட்டிருக்கும். இதனைக் கிழங்கு விழுந்திருக்கிறது என்பர்.
சங்க இலக்கியங்கள் இதனைக் கருணை எனக் குறிப்பிடுகின்றன.
“குண்டுடல் கொடுக்கும் உருளைக் கிழங்கு, குண்டுடல் குறைக்கும் கருணைக் கிழங்கு” என்ற மூலிகை மணி வாசகப்படி நாம் குண்டுடல் குறைக்கும் கருணைக்கிழங்கின் உயர்வை உணரலாம். உடல் எடை அதிகமாகி, பார்வைக்கு அசிங்கமாகி, மூட்டுவலி, முள்ளந்தண்டு வலி போன்ற பல்வேறு கோளாறுகளால் அவதிப்படும் குண்டுடல் உள்ளோர் தினசரி அவசியம் சாப்பிட வேண்டியது கருணைக் கிழங்கு ஆகும்.
கருணைக் கிழங்கில் இரண்டு வகைகள் உண்டு. அவை.
(1) காரும் கருணை (2) காராக் கருணை என்பவைகளாகும்.
காரும் கருணையைப் பிடிகருணை என்றும்,
காராக் கருணையைச் சேனைக்கிழங்கு என்றும் கூறுவர். இரண்டுமே சாப்பிடுவதற்கு உகந்தது தான்.
சாதாரணமாகச் சமைத்துச் சாப்பிட்டால், நாக்கில் நமைச்சலை ஏற்படுத்தும். அதனால் இக்கிழங்கை நன்றாக வேக வைத்துப் பின்பு தோலை உரித்து, புளி சேர்த்துச் சமைத்தால் அதிலுள்ள காரல் நீங்கும்; அரிப்பு இருக்காது.
சிலர் அரிசி கழுவிய நீரில் காரும் கருணையை வேக வைப்பதும் உண்டு. இதனாலும் காரல், நமைச்சல் மட்டுப்படும்.
ஜீரண மண்டல உறுப்புகளில் சிறப்பு வேலை செய்ய வல்லது காரும் கருணை. சீரண சக்தியைத் துரிதப்படுத்தும்; அதோடு அந்த உறுப்புகளுக்கும் பலத்தைக் கொடுக்கும்.
உடல் உஷ்ண மிகுதியால் ஏற்படும் நோய்களில் இருந்து காக்க வல்லது. இதனால் மூலச்சூடு, எரிச்சல் இருந்தாலும் நீங்கும். மலச்சிக்கலையும் போக்கும். நாட்பட்ட காய்ச்சல் இருந்தாலும் குணமாகும்.
பெண்களுக்குத் தொல்லை கொடுக்கும் நோய்களில் வெள்ளைப்பாடு என்ற நோய்க்குக் கைகண்ட மருந்தாக உதவுகிறது இந்தக் கிழங்கு. உடல்வலி இருந்தால் கூடப் போக்கும் ஆற்றல் இதற்கு உண்டு.
சித்தா மற்றும் ஆயுர்வேத மருத்துவத்தில் கருணைக் கிழங்கு லேகியம் பிரசித்தி பெற்றது. மூல நோய்க்கு மருந்தாகும் இந்த லேகியம் தயாரிக்க,இந்தக் கிழங்கு தான் பிரதானமாகப் பயன்படுகிறது.
காராக் கருணை பெரிய அளவில் ஓர் ஒழுங்கற்ற வடிவத்தில் இருக்கும். அதன் மேல்பாகம் கரடு முரடாக இருக்கும். இதைச் சேனைக் கிழங்கு என்று சொல்லுவார்கள். இந்தக் கிழங்கில் காரல் இருக்காது. இதில் மாவு மற்றும் புரதச் சத்துக்கள் உள்ளன. அத்துடன் சிலவகை வைட்டமின்களும் உள்ளன.
இதன் மேல் தோலைச் சீவி விட்டு நறுக்கிச் சமைக்கலாம். இதை வைத்து குழம்பு, பொரியல், பருப்பு சேர்த்துக் கூட்டாகச் செய்யலாம். அல்லது எண்ணெயில் வறுத்துச் சிப்ஸாகச் சாப்பிடலாம். இது சாப்பிட ருசியாகவும் இருக்கும்.
காரும் கருணைக்கு இருப்பது போன்ற மருத்துவக் குணங்கள் இதற்கும் உண்டு.
மூல நோயில் கருணை காட்டுவதில் கருணைக் கிழங்கு மிகவும் சிறந்தது. ஆசன வாயில் ஏற்பட்டுள்ள முளைகளைச் சிறிது சிறிதாகக் கரைத்து மூலத்தை வேரோடு களைந்து குணப்படுத்தும். ஒருமாதம் வரை வேறு உணவு ஒன்றையும் சாப்பிடாமல் கருணைக் கிழங்கை மாத்திரம் வேக வைத்து அப்படியே உணவாக ஏற்று நா வறட்சி மாற மோர் மட்டுமே சாப்பிட்டு வர மூலம் பூரணமாகக் குணமாகிவிடும் என்று அனுபவமுள்ளவர்கள் கூறுவதுண்டு. உணவில் பெருமளவில் கருணைக் கிழங்கை புட்டவியலாக வேக வைத்து, எண்ணெயும் உப்பும் மட்டும் சேர்த்து வதக்கிச் சாப்பிட்டு வருவது சற்றுக் கடுமை குறைந்த பத்தியமுறை.
இதன் சுவை காரணமாக, சூடான வீர்யமுள்ளது, அதில் துவர்ப்புச் சுவையுமுள்ளதால் ரத்தக் குழாய்களைச் சுருங்க வைக்கும். கிழங்குகளில் இது சுலபமாக ஜீரணமாவதும் கபத்தையோ வயிற்றில் வாயுக் கட்டையோ செய்யாமலிருப்பதுடன் வாயு கபக் கட்டுகளைப் போக்குவதுமாகும். ருசி, பசி, ஜீரண சக்தி, கீழ் வாயுவைத் தன் வழியே வெளிப்படுத்துவது, குடலில் கிருமி சேராமல் உணவு அழுகாமல் வெளியேற்றுவது, மூல முளையைச் சுருங்க வைத்து வேதனையையும், தடையையும் குறைப்பது, உடலில் கொழுப்பு அதிகமாகச் சேர்வதைக் குறைப்பது, கல்லீரலுக்குச் சுறுசுறுப்பூட்டுவது இவை எல்லாம் இதன் குணங்கள். “வன சூரணாதி’ என்ற பெயரில் லேகிய மருந்தாக விற்கப்படும் ஆயுர்வேத மருந்தில், கருணைக் கிழங்கு முக்கிய மூலப் பொருளாகச் சேர்க்கப்படுகிறது.
கரகாட்டக்காரன் (திரைப்படம்)
கரகாட்டக்காரன் (Karakattakkaran) ராமராஜனுக்கு பெரிய திருப்பமாக அமைந்த திரைப்படம். இத்திரைப்படம் ஜூன் 16, 1989ல் வெளியானது. இத்திரைப்படத்தில் கவுண்டமணி, செந்தில் இணைந்து நடித்த நகைச்சுவை திரைப்பட வெற்றிக்கு பெரிய அளவில் உதவியது. இளையராஜாவின் கிராமிய இசையில் கரகாட்டக் கலைக்கு புத்துயிரும் மதிப்பும் பெற்றுத்தந்த திரைப்படமாகும்.
கதைக்கரு
நகைச்சுவை கலந்த காதல் கதை. இரு கரகாட்டக்கலைஞர்களின் காதலை மையப்படுத்தி, கோர்வையான திரைக்கதையில் உண்டான நகைச்சுவைத் திரைப்படம்.
கதை
அக்கிராமத்தில் காமாட்சி கரகாட்டக் கலையில் பயிற்சி பெற்ற வல்லாள். அவ்வூர் பண்ணையார் அவளின் மேல் மோகம் கொண்டு விழைய அவளால் அவமதிக்கப்படுகிறான். பகையுணர்வின் காரணமாக பண்ணையார் அந்த வருட திருவிழாவிற்கு வெளியூர் ஆட்டக்காரர்களுக்கு அழைப்பு விடுத்து காமாட்சியின் ஆட்டத்திற்கு தடை விதிக்கிறான். சேந்தம்பட்டியைச் சேர்ந்த முத்தையா கரகாட்டக் குழுவினர் அவ்வூருக்கு விஜயம் செய்கின்றனர்.
காமாட்சி சிறந்த ஆட்டக்காரி எனக் கேள்வியுறும் முத்தையா, அவளைக் காணத் துடிக்கிறான். அன்றைய திருவிழாவில் நடனமாடும் முத்தையா, அதைக் காண வந்த காமாட்சியைக் கண்டு காதல் வயப்படுகிறான். சிறந்த ஆட்டத்திற்காக அவ்வூர் மூத்த ஆட்டக்காரரான கனகாவின் தந்தையால் கௌரவிக்கப்படுகிறான். மேலும் சிறப்பு விருந்திற்கும் அழைப்பைப் பெறுகிறான். விருந்து அவர்களின் காதலை இன்னும் வலுவடையச் செய்கிறது.
ஊர் திரும்பும் முத்தையா, தாயைக்காண வருகிறான். ஆனால் தன் தங்கையிடம் வம்பிழுத்த இறைச்சிக் கடைக்காரனுக்கு பாடம் புகட்ட அவள் சென்றிருப்பதை உணர்ந்து அவ்விடம் விரைகிறான். அங்கே நடைபெற்ற சண்டையில் அவனைத் தோற்கடித்து வீடு திரும்புகிறான். சில நாட்களுக்குப் பிறகு காமாட்சியைக் காண அவளூருக்கு செல்ல எண்ணுகிறான். அவளையும், அவளின் தந்தையையும் கண்டுரையாடுகிறான். அது மட்டுமல்லாமல் பேச்சு வழக்கால் முத்தையாவும், காமாட்சியும் தங்களிடையே ஆட்டக் கரகத்தில் போட்டியிட சம்மதிக்கின்றனர்.
போட்டி நடைபெற்றுக் கொண்டிருக்கும் போது, எதிர்பாராத விதமாக இறைச்சிக் கடைக்காரன் மறைந்திருந்து தாக்குகிறான், அதைத் தடுக்கச் சென்ற காமாட்சி காயமுறுகிறாள். பதறி ஓடிவரும் காமாட்சியின் தந்தை மகளின் நிலையை எண்ணி கதறுகிறார். அவ்வண்ணமே வரும் முத்தையாவின் தாயார் தன் தம்பி(காமாட்சியின் தந்தை)யைக் கண்டு கோபமுறுகிறாள். தான் யாரை இவ்வளவு நாட்கள் காண ஒண்ணாது இருந்தவரைக் கண்டதாய் சாடுகிறாள். இருப்பினும் முத்தையா, தன்னைக் காப்பாற்றிய காமாட்சிக்கு சிகிச்சை அளிக்கக்கோருகிறான். ஆயினும் தாயின் வற்புறுத்தலினால் அவ்விடத்திலிருந்து விடைபெற மனமில்லாமல் காமாட்சியின் தந்தையிடம் ஆறுதல் கூறி நகர்கிறான்.
காமாட்சியின் நினைவால் வாடும், முத்தையா அவளைக் காண ஏங்குகிறான். அவளைக் காண அவளூர் வரும்போது அவளது மாமான் பலராமனால் தடுக்கப்படுகிறான். விரக்தியுடன் வீடு திரும்புகிறான். தாயிடம் தன் மாமனைப் பற்றி வினவும் போது அவர் திருடன் என்றும், தன் கணவர் நலிவுற்ற போது மருத்துவ செலவிற்காக சில நகைகளை அவரிடம் கொடுத்தனுப்பியதாகவும், அவர் திரும்பாமல் தன் கணவரின் இறப்புக்கு காரணமானதாகவும் சாடுகிறாள். முத்தையா நிலையை எண்ணி வருத்தமுறுகிறான்.
தவில் வித்வான் மற்றொரு ஊரின் திருவிழாவிற்கு காமாட்சி ஆட வரும் செய்தியை முத்தையாவிடம் கூறுகிறான். இருவரும் அங்கு செல்லும் போது சந்திக்கின்றனர். காமாட்சி மாமானால் இழுத்துச் செல்லப்படுகிறாள். துயருற்ற காமாட்சி தற்கொலைக்கு முயலுகிறாள். மகளின் நிலையை உணர்ந்து, காமாட்சியின் தந்தை தனது அக்காவிடம் தான் நிரபராதி என்பதை எடுத்துரைக்கிறார். தான் நகைகளை விற்கச் சென்ற போது அவை திருட்டு நகைகள் என காவல்துறையால் கைது செய்யப்பட்டு 7 வருடம் சிறை வாசம் சென்றதாகவும் கூறுகிறார். முத்தையாவின் தாயாரும் நகைகள் தனது கணவரிடம் அவரது நண்பரால் கொடுத்து வைக்கப்பட்டதாகவும் அவரும் கள்வர் அல்லர் என்பதை விளக்குகிறார்.
ஒருவாறாக முத்தையாவிற்கும், காமாட்சிக்கும் திருமண நிச்சயத்திற்கு ஏற்பாடு செய்யப்படுகிறது. ஆனாலும் சின்ராசு பண்ணையாரின் தூண்டுதலால் காமாட்சியின் மாமன் பலராமன் அதைத் தடை செய்கிறான். மேலும் சின்ராசு, காதலர்கள் இருவரும் தற்செயலாக கோயிலில் சந்திப்பதை தெய்வகுற்றம் நடந்துவிட்டதாக ஊர் மக்களை நம்ப வைக்கிறான். அதற்கு தண்டனையாக தீமிதித்து உறுதி செய்யும்படி சூழ்ச்சி செய்கிறான்.
பாடல்கள்
இப்படத்திற்கு இசை அமைத்தவர் இளையராஜா.
மேற்கோள்கள்
பகுப்பு:1989 தமிழ்த் திரைப்படங்கள்‎ பகுப்பு:மதுரைக்களத் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:கங்கை அமரன் இயக்கிய திரைப்படங்கள் பகுப்பு:காந்திமதி நடித்த திரைப்படங்கள் பகுப்பு:ராமராஜன் நடித்த திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:இந்தியத் தமிழ்த் திரைப்படங்கள்
பயாக் செம்பகம்
பயாக் செம்பகம் (Biak coucal-சென்ட்ரோபசு சாலிபியசு) என்பது குகுலிடே குடும்பத்தில் உள்ள ஒரு குயில் சிற்றினமாகும். இது இந்தோனேசியாவின் மேற்கு பப்புவாவில் மட்டுமே காணப்படும் அகணிய உயிரி.
பயாக் தீவில் அதிகம் அறியப்படாத, நடுத்தர அளவிலான செம்பகம் இது. இதனுடையுஅ அனைத்து இறகுகளும் கருப்பு நிறமுடையன. தனித்துவமான மஞ்சள் கருவிழி, நேரான அலகு மற்றும் கடுமையான தோற்றம் கொண்ட முகமுடையது. அடர்ந்த காடுகளில் அனைத்து மட்டங்களிலும் இரண்டாம் நிலை வாழ்விடங்களில் காணப்படுகிறது. பியாக்கில் காணப்படும் ஒரே செம்பகச் சிற்றினம் இதுவாகும்.
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
மேற்கோள்கள்
பகுப்பு:அகணிய உயிரிகள் பகுப்பு:செம்பகம்
பாடன்-வுயர்ட்டம்பெர்கு
பாடன்-வுயர்ட்டம்பெர்கு இடாய்ச்சுலாந்து நாட்டின் 16 மாநிலங்களுள் ஒன்று. இது அந்நாட்டின் தென்மேற்குப் பகுதியில் உள்ளது. இசுடுட்கார்ட்டு இதன் தலைநகரம். இது பரப்பளவின் அடிப்படையிலும் மக்கள்தொகையிலும் நாட்டின் மூன்றாவது பெரிய மாநிலமாகும். பரப்பளவு 35,742 ச.கி.மீ. மக்கள் தொகை 10.7 மில்லியன் ஆகும்.
மேற்கோள்கள்
பகுப்பு:செருமானிய மாநிலங்கள்
கடிகைமுத்துப் புலவர்
கடிகைமுத்துப் புலவர் உமறுப் புலவர் பெருமானுக்கு ஆசிரியராக விளங்கியவர். தனிப்பாடல் திரட்டு நூலில் இவர் பாடியனவாக 246 பாடல்கள் உள்ளன. அவை மடக்கு, பின்முடுகு வெண்பா வெண்டுறை, முன்முடுகு வெண்பா, விருத்தம், கட்டளைக் கலிப்பா, கட்டளைக் கலித்துறை, கொச்சகம் முதலான யாப்பமைதிகளைக் கொண்டவை. இவை வெங்கடேசு ரெட்டன் (வெங்கடேசு ரெட்டமன்) என்பவன்மீது பாடப்பட்டவை. தலைவி ஒருத்தி வெங்கடேசு ரெட்டமன் மீது காதல் கொண்டு பாடுவதாகப் பாடல்கள் அமைந்துள்ளன.
இவரது பாடல் ஒன்று எடுத்துக்காட்டு
மடியில் வைத்து முலை பிடித்து வலிய முத்தமிட முகத்தில் முடியுறைக்க நகமழுத்தி முதுகினிற் கைபட வணைத்து நெடிய புட்கள் குரலெழுப்பி நிலைதரித்த விழியிமைக்க விடியு மட்டு மனுபவித்து வெங்கடேசு ரெட்டமன்
அடிக்குறிப்பு
பகுப்பு:தமிழ்ப் புலவர்கள்
சேனைக்கிழங்கு
சேனைக்கிழங்கு என்பது Dioscorea என்ற பேரினத்தில் உள்ள சில இனங்களைக் குறிக்கும் பொதுப்பெயர் ஆகும். இது உண்ணக்கூடிய வேர் வகையைச் சேர்ந்தது.
வெளி இணைப்புகள்
பகுப்பு:காய்கறிகள் பகுப்பு:கிழங்குகள்
முயல் மசால்
முயல் மசால் (Stylosanthes hamata) கால்நடைகளுக்கான பயறு வகை தீவனப் பயிராகும். இது பிரேசிலைத் தாயகமாகக் கொண்டது. வெப்ப மண்டலப் பிரதேசங்களில் வறட்சியினைத் தாங்கி, குறைந்த அளவு வளம் கொண்ட மண், அமிலத்தன்மை கொண்ட மண் மற்றும் குறைந்த வடிகால் உள்ள பகுதியில், முயல் மசால் வளரக் கூடியது. ஒரு வருடத்திற்கு, ஒரு எக்டேரில் 35 டன்கள் வரை இப்பயிரை அறுவடை செய்யலாம். புரதச்சத்து நிறைந்த முயல்மசாலை இறவையிலும், மானாவாரியிலும் பயிரிடலாம்.
ஜீவன்
ஜீவன் என்ற தலைப்பில் உள்ள கட்டுரைகள்:
காயகப்பிரியா
காயகப்பிரியா கருநாடக இசையின் மேளகர்த்தா இராகங்களில் 13வது இராகம் ஆகும். அசம்பூர்ண பத்ததியில் இந்த இராகத்திற்கு கேயஹெஜ்ஜஜ்ஜி என்ற பெயர் கொடுக்கப்பட்டுள்ளது.
இலக்கணம்
thumb|right|250px|காயகப்பிரியா சுரங்கள் C யிலிருந்து தொடக்கம்
உருப்படிகள்
பகுப்பு:மேளகர்த்தா இராகங்கள்
ஏ-23 நெடுஞ்சாலை (இலங்கை)
ஏ-23 நெடுஞ்சாலை இலங்கையிலுள்ள முதற்தர ஒரு பிரதான வீதி ஆகும். இது வெல்லவாயையையும் கும்பலாவெவையும் இணைக்கிறது.
ஏ-23 நெடுஞ்சாலை எல்லை ஊடாக கும்பலாவெவையும் அடைகிறது. ஏ-23 நெடுஞ்சாலையின் மொத்த தூரம் 30.57 கிலோ மீட்டர்கள் ஆகும்.
பிராப்தம் (திரைப்படம்)
பிராப்தம் (Praptham) 1971 ஆம் ஆண்டு வெளிவந்த தமிழ்த் திரைப்படமாகும். சாவித்திரி இயக்கத்தில் வெளிவந்த இத்திரைப்படத்தில் சாவித்திரி, சிவாஜி கணேசன் மற்றும் பலரும் நடித்திருந்தனர்.
தயாரிப்பு
நடிகை சாவித்திரி இப்படத்தை தயாரித்து இயக்கி நடித்தும் உள்ளார். சாவித்திரி தன்னுடைய மூன்று வீடுகளை அடமானமாக வைத்து இப்படத்தை உருவாக்கினார், ஆனால் இப்படம் பெரும் தோல்வி அடைந்தாலும் இப்படத்தின் பாடல்கள் அனைத்தும் வெற்றி பெற்று இன்றளவும் தமிழ் ரசிகர்களால் விரும்பி கேட்கபடுகிறது.
மேற்கோள்கள்
பகுப்பு:1971 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:சாவித்திரி நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:நாகேஷ் நடித்த திரைப்படங்கள்
சிவகிரி வட்டம்
சிவகிரி வட்டம், தமிழ்நாட்டின் தென்காசி மாவட்டத்தின் 8 வருவாய் வட்டங்களில் ஒன்றாகும். இந்த வட்டத்தின் தலைமையகமாக சிவகிரி நகரம் உள்ளது. இவ்வட்டத்தில் வாசுதேவநல்லூர் ஊராட்சி ஒன்றியம் உள்ளது.
இந்த வட்டத்தின் கீழ் என  வாசுதேவநல்லூர், சிவகிரி, கூடலூர் என 3 குறுவட்டங்களும், 21   வருவாய் கிராமங்களும் உள்ளன.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை பரம்பல் பின்வருமாறு உள்ளது:
மேற்கோள்கள்
தென்காசி மாவட்ட வட்டங்கள்
கே. ஆத்தங்குடி ஊராட்சி
'''கே. ஆத்தங்குடி ஊராட்சி' (K. athangudi Gram Panchayat''), தமிழ்நாட்டின் சிவகங்கை மாவட்டத்தில் உள்ள கல்லல் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1277 ஆகும். இவர்களில் பெண்கள் 659 பேரும் ஆண்கள் 618 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செண்பகராமன்புதூர் முப்பிடாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் பௌர்ணமி முக்கிய திருவிழாவாக நடைபெறுகிறது. ஆடி மாதம் செவ்வாய் திருவிழாவாக நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வெண்டாளி
thumb|வெண்டாளி வெண்டாளி என்பது ஒரு காட்டுச்செடி.
சதைப்பற்றுடன் சுனைமுள் கொண்ட இலைகளைத் ‘தாளி’ என்றனர். இந்தச் செடியில் வெண்மையான பூக்கள் பூப்பதால் இதனை வெண்டாளி என்றனர்.
இடைச்சங்க காலத்துப் பாடப்பட்ட நூல்களில் ஒன்றின் பெயர் வெண்டாளி.
அடிக்குறிப்பு
பகுப்பு:செடிகள் பகுப்பு:மறைந்த தமிழ் நூல்கள்
நந்தி எல்லையா
நந்தி எல்லையா, தெலுங்கானா அரசியல்வாதி ஆவார். இவர் இந்திய தேசிய காங்கிரசு கட்சியைச் சேர்ந்தவர். இவர் 1942-ஆம் ஆண்டின் ஜூலை முதலாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், நாகர்‌கர்னூல் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:1942 பிறப்புகள் பகுப்பு:தெலங்காணா அரசியல்வாதிகள் பகுப்பு:16வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:10வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:7வது மக்களவை உறுப்பினர்கள்
சந்தானம் (திரைப்படம்)
சந்தானம் 1956 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். சி. வி. ரங்கநாத தாஸ் இயக்கத்தில் உருவான இத்திரைப்படத்தில் ஏ. நாகேஸ்வர ராவ், எஸ். வி. ரங்கராவ், ரேலங்கி, சாவித்திரி, ஸ்ரீரஞ்சனி, குசும் குமாரி ஆகியோர் நடித்திருந்தனர். இதே தலைப்பில் 1955 ஆம் ஆண்டு வெளியான தெலுங்குப் படத்தின் தமிழ்ப் பதிப்பே இத்திரைப்படமாகும். எஸ். தட்சிணாமூர்த்தி இசையமைத்திருந்தார்.
தமிழ்ப் பதிப்புக்கு தஞ்சை டி. கே. கோவிந்தன் வசனமும், குயிலன் பாடல்களும் எழுதினார்கள்.
மேற்கோள்கள்
பகுப்பு:1956 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சாவித்திரி நடித்த திரைப்படங்கள்
காஞ்சண்ரண்சோடு
காஞ்சண்ரண்சோடு என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
அமைவிடம்
இந்த ஊரை ஒட்டி ஆறு ஓடுகிறது.
அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
சான்றுகள்
பகுப்பு:வல்சாடு மாவட்டம்
முதலமைச்சர் (இந்தியா)
இந்தியக் குடியரசின், 29 மாநிலங்களின்  பெரும்பான்மையான  உறுப்பினர்களால் சட்டமன்ற உறுப்பினர்களால் ஆளும் கட்சியின் தலைவராகத் தேர்ந்தெடுக்கப்பட்டவரையே, ஆளுநால் முதலமைச்சர் பதவிக்கு பதவிப் பிரமாணம் செய்து வைக்கப்படுகிறார். மேலும் முதலமைச்சரால் பரிந்துரைக்கப்படுபவர்களை அமைச்சர்களாக ஆளுநர் பதவிப் பிரமாணம் செய்து வைக்கிறார். முதலமைச்சரும் அவரின் தலைமையிலான அமைச்சரவைக் குழுவும், சட்டமன்றத்தில் எழுப்படும் கேள்விகளுக்கு பதில் கூற கடமைப் பட்டவர்கள் ஆவார். முதலமைச்சர் என்பவர் ஒரு மாநிலத்தின் ஆளுநர் சார்பாக நிர்வாகச் செயல் அலுவலராக பணியாற்றுகிறார்.
முதலமைச்சருக்கு தேவையான ஆலோசனைகள் கூற அமைச்சரவை உள்ளது. மேலும் சட்டமன்றத் தீர்மானங்களையும், அமைச்சரவையில் எடுக்கப்பட்ட முடிவுகளையும் நிறைவேற்ற தலைமைச் செயலாளர் தலைமையில் இயங்கும் தலைமைச் செயலகத்தில் உள்ள இந்திய ஆட்சிப் பணி அலுவலர்கள் உதவுகின்றனர்.
தேர்வு முறை
மாநில சட்டமன்றக் கூட்டத்தில் பெரும்பாலான உறுப்பினர்களின் வாக்குகளை பெற்றவரையே முதலமைச்சர் பதவிக்கு ஆளுநர் அறிவிக்கிறார்.
பதவிப் பிரமாணம்
முதலமைச்சர் பதவிக்கு தேர்ந்தெடுக்கப்பட்டவருக்கு, ஆளுநர் பதவிப் பிரமாணமும், இரகசியக் காப்பு பிரமாணமும் செய்து வைக்கிறார்.
ஊதியம் & ஓய்வூதியம்
இந்திய அரசியல் அமைப்புச் சட்டத்தின் பிரிவு 164-இன் படி, முதலமைச்சர் மற்றும் பிற அமைச்சர்களுக்கான ஊதியம் மற்றும் ஓய்வூதியங்களை, அந்தந்த மாநில சட்டமன்றத்தின் பெரும்பான்மை உறுப்பினர்களால் தீர்மானிக்கப்படுகிறது.
மேற்கோள்கள்
பகுப்பு:இந்திய முதலமைச்சர்கள் பகுப்பு:அரசுத்தலைவர்கள்
சித்தானாங்கூர் ஊராட்சி
சித்தானாங்கூர் ஊராட்சி (Sithanangur Gram Panchayat), தமிழ்நாட்டின் விழுப்புரம் மாவட்டத்தில் உள்ள திருவெண்ணெய்நல்லூர் வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2692 ஆகும். இவர்களில் பெண்கள் 1374 பேரும் ஆண்கள் 1318 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கார்ல் சாண்ட்பர்க்
கார்ல் சாண்ட்பர்க் (Carl Sandburg, பி. ஜனவரி 6, 1878 – இ. ஜூலை 22, 1967) ஒரு அமெரிக்க இதழாசிரியர், எழுத்தாளர் மற்றும் கவிஞர். மூன்று முறை புலிட்சர் பரிசு பெற்றவர். அமெரிக்க கவிதை ஆளுமைகளுள் ஒருவராகக் கருதப்படுகிறார்.
இலினாய் மாநிலத்தில் பிறந்த சாண்ட்பர்க், சிகாகோ டெய்லி நியூஸ் நாளிதழில் பத்திரிக்கையாளராகத் தன் எழுத்து வாழ்வைத் தொடங்கினார். கவிதைகள், வாழ்க்கை வரலாறுகள், குழந்தை இலக்கியம், புதினங்கள், திரைப்பட விமர்சனங்கள் என பல்வேறு வகை படைப்புகளை எழுதியுள்ளார். எனினும் அவர் வாழ்ந்த சிகாகோ நகர் பற்றிய கவிதைகளுக்காகவே அவர் பரவலாக அறியப்படுகிறார். கவிதைத் தொகுப்புகளுக்காக இரு முறையும், ஆபிரகாம் லிங்கனின் வாழ்க்கை வரலாற்றுக்காக ஒரு முறையும் புலிட்சர் பரிசினை வென்றுள்ளார். அமெரிக்க கவிதையுலகில் முக்கியமான இடத்தைப் பிடித்துள்ள சாண்ட்பர்குக்கு அமெரிக்காவின் பல இடங்களில் நினைவுச் சின்னங்கள் அமைக்கப்பட்டுள்ளன. அவரது நினைவாகப் பல கல்லூரிகள், பள்ளிகள், தொடருந்துச் சேவைகள் மற்றும் கட்டிடங்கள் பெயரிடப்பட்டுள்ளன.
ஆரம்பகால வாழ்க்கை
கார்ல் சாண்ட்பர்க் அமெரிக்காவின் இல்லினாய்சில் கேல்ஸ்பர்க்கில் கிளாரா மாடில்டா (நீ ஆண்டர்சன்), ஆகஸ்ட் சாண்ட்பெர்க் இணையருக்கு பிறந்தார். இவர்கள் சுவீடிசு வம்சாவளியைச் சேர்ந்தவர்கள். தொடக்கப் பள்ளியில் சார்லஸ் அல்லது சார்லி என்ற புனைப் பெயரால் அழைக்கப்பட்டார். பதிமூன்று வயதில் பள்ளிப் படிப்பை இடை நிறுத்தி பால் வண்டி ஓட்டத் தொடங்கினார். சுமார் பதினான்கு வயது முதல் பதினேழு அல்லது பதினெட்டு வயது வரை கேல்ஸ்பர்க்கில் உள்ள யூனியன் ஹோட்டல் முடிதிருத்தகத்தில் கூலிக்கு வேலைச் செய்தார். அதன் மீண்டும் பதினெட்டு மாதங்கள் பால் விநியோகம் செய்யத் தொடங்கினார். பின்னர் கன்சாவின் கோதுமை சமவெளிகளில் விவசாயியாக வேலை செய்தார். பல இடங்களில் வேலை பார்த்த பின் பத்திரிகையாளராக எழுத்து வாழ்க்கையை தொடங்கினார். கவிதை, வரலாறு, சுயசரிதை, புதினங்கள், சிறுவர் இலக்கியம் மற்றும் திரைப்பட விமர்சனங்கள் என்பவற்றை எழுதினார். எசுப்பானிய அமெரிக்க போரின் போது இராணுவத்தில் இணைய முன்வந்தார். பின்னர் கேலெஸ்பர்க்கிற்குத் திரும்பி  லோம்பார்ட் கல்லூரியில் பயின்றார். பட்டம் பெற முன் கல்லூரியில் இருந்து விலகிவிட்டார். பின் விஸ்கான்சின் மில்வாக்கிக்குச் சென்று சமூக ஜனநாயகக் கட்சியில் இணைந்தார். இக் கட்சி பிற்காலத்தில் அமெரிக்க சோசலிச கட்சி என அறியப்பட்டது. 1910 ஆம் ஆண்டு முதல் 1912 ஆண்டு வரை மில்வாக்கியின் மாநகர தலைவரிடம் செயலாளராக பணியாற்றினார்.
எழுத்துப்பணி
கார்ல் சாண்ட்பர்க்கின் கவிதைகளாக சிகாகோ இல்லியானாசின் சிகாகோவை மையமாக கொண்டு எழுதப்பட்டது. சிகாகோ டெய்லி நியூஸ் மற்றும் நாள் புத்தகத்தில் நிருபராக பணிபுரிந்தார். சாண்ட்பர்கின் முழுமையான கவிதை தொகுப்புக்காகவும், ஆபிரகாம் லிங்கனின் வாழ்க்கை வரலாற்று புத்தகத்திற்காகவும்  (ஆபிரகாம் லிங்கன் த வார் இயர்ஸ்) புலிட்சர் பரிசை வென்றார். ரூட்டபாகா பிஜன், அமெரிக்கன் பெயரி டெல்ஸ் போன்ற சிறுவர்களுக்கான கதைப் புத்தகங்களையும் வெளியிட்டுள்ளார். 1926 ஆம் ஆண்டில் வெளிவந்த ஆபிரகாம் லிங்கன்: தி ப்ரைரி இயர்ஸ் மற்றும் 1939 இல் வெளியிடப்பட்ட ஆபிரகாம் லிங்கன்: தி வார் இயர்ஸ் ஆகிய புத்தகங்கள் லிங்கனைப் பற்றிய புத்தகங்களில் அதிகம் விற்பனையாகும், மிகவும் பரவலாக வாசிக்கப்படும் புத்தகங்களாக தெரிவு செய்யப்பட்டன. இவரது லிங்கனைப் பற்றிய புத்தகங்கள் தொலைக்காட்சி நாடகங்களுக்காக தழுவப்பட்டது. சாண்ட்பர்க் 1916 ஆம் ஆண்டில் சிகாகோ கவிதைகள் என்ற கவிதைத் தொகுப்பையும் பின்பு 1918 இல் கார்ன்ஹஸ்கர்ஸ், 1920 இல் ஸ்மோக் அண்ட் ஸ்டீல் ஆகியவற்றையும் எழுதினார். 1919 ஆம் ஆண்டில் சாண்ட்பர்க் புலிட்சர் பரிசை வென்றார். 1922 ஆம் ஆண்டில் ரூட்டபாகா ஸ்டோரிஸ், அதைத் தொடர்ந்து 1923 இல் ரூட்டபாகா பிஜன்ஸ் மற்றும் பொடேடொ பேஸ் ஆகிய சிறுவர் புத்தகங்களையும் எழுதினார். 1926 ஆம் ஆண்டில் ஆபிரகாம் லிங்கன்: தி ப்ரைரி இயர்ஸ், 1927 இல் தி அமெரிக்கன் சாங்பெக், எல்ம்ஹர்ஸ்டில் குட் மார்னிங் மற்றும் 1928 இல் அமெரிக்கா என்ற கவிதைத் தொகுப்பையும் எழுதியுள்ளார். 1919, 1940, 1951 ஆகிய ஆண்டுகளில் அவர் தனது படைப்புக்களுக்காக புலிட்சர் பரிசை பெற்றார்.
தனிப்பட்ட வாழ்க்கை
சாண்ட்பர்க் 1907 ஆம் ஆண்டில் சமூக ஜனநாயகக் கட்சி அலுவலகத்தில் லிலியன் ஸ்டீச்சனை (1883-1977) என்பவரை சந்தித்தார். 1908 ஆம் ஆண்டில் அவர்கள் திருமணம் புரிந்தனர். இத் தம்பதியினருக்கு மூன்று புதல்விகள் பிறந்தனர்.
இறப்பு
1967 ஆம் ஆண்டு சாண்ட்பர்க் இயற்கை மரணம் எய்தினார். அவரது உடல் தகனம் செய்யப்பட்டு அஸ்தி அவரது பிறந்த வீட்டின் பின்னால்  புதைக்கப்பட்டது.
வெளி இணைப்புகள்
பகுப்பு:அமெரிக்கக் கவிஞர்கள் பகுப்பு:அமெரிக்க எழுத்தாளர்கள் பகுப்பு:ஆங்கிலக் கவிஞர்கள் பகுப்பு:1878 பிறப்புகள் பகுப்பு:1967 இறப்புகள் பகுப்பு:அமெரிக்க வரலாற்றாளர்கள் பகுப்பு:கிராமி விருது வென்றவர்கள்
பாசீர் மாஸ் மாவட்டம்
பாசீர் மாஸ் மாவட்டம் (மலாய் மொழி: Jajahan Pasir Mas; கிளாந்தான் மலாய் மொழி: Mache; ஆங்கிலம்: Pasir Mas District; சீனம்: 巴西马县; ஜாவி: ڤاسير مس) என்பது மலேசியா, கிளாந்தான் மாநிலத்தில் உள்ள 11 மாவட்டங்களில் ஒரு மாவட்டம் ஆகும். இந்த மாவட்டத்தின் முக்கிய நகரம்; மற்றும் நிர்வாக மையம் பாசீர் மாஸ் நகரம் ஆகும்.
இந்த மாவட்டத்தின் வடக்கில் தும்பாட் மாவட்டம் (Tumpat District); கிழக்கில் கோத்தா பாரு மாவட்டம் (Kota Bharu District); தெற்கில் தானா மேரா மாவட்டம் (Tanah Merah District); மற்றும் தாய்லாந்து நாட்டின் சுங்கை கோலோக் மாவட்டம் ஆகிய நிலப்பகுதிகள் எல்லைகளாக உள்ளன.
பொது
இந்த மாவட்டத்தின் பெரும்பகுதி இன்னும் வேளாண் நிலமாகவே உள்ளது. இங்கு நெல் வயல்கள், செம்பனை பனை மற்றும் ரப்பர் தோட்டங்கள் நிறையவே உள்ளன.
தொடருந்து
இங்கு அமைந்துள்ள பாசீர் மாஸ் தொடருந்து நிலையம்; மலாயா தொடருந்து நிறுவனம் (Keretapi Tanah Melayu) (KTM) மூலம் இயக்கப்படுகிறது. இந்த நிலையம் கேடிஎம் இண்டர்சிட்டியின் (KTM Intercity) ரந்தாவ் பாஞ்சாங் தொடருந்து சேவையின் (Rantau Panjang Line) ஒரு பகுதியாகும். கிழக்கு கடற்கரை தொடருந்து சேவை (East Coast Line), தும்பாட் தொடருந்து நிலையத்தில் (Tumpat Railway Station) முடிவடைகிறது.
ரந்தாவ் பாஞ்சாங் தொடருந்து நிலையம்
ரந்தாவ் பாஞ்சாங் தொடருந்து சேவை வடக்கு நோக்கி ரந்தாவ் பாஞ்சாங் தொடருந்து நிலையத்தில் இருந்து தொடர்கிறது. இது பின்னர் தாய்லாந்து தொடருந்து சேவையுடன் (State Railway of Thailand) இணைக்கிறது.
2008 சூலை மாதம் ஒரு புதிய தொடருந்து நிலையம் கட்டி முடிக்கப்பட்டது. அத்துடன் தொடர்ந்து சேவையின் மலிவான கட்டணம் சிறு வணிகர்களை ஈர்க்கிறது. இந்தச் சிறு வணிகர்கள் பல்வேறு உணவுப் பொருட்களை, ரந்தாவ் பாஞ்சாங்கில் இருந்து தொடருந்துகள் மூலமாகக் கொண்டு செல்கிறார்கள்.
தொடருந்துகளின் திட்டமிடப்பட்ட வருகைகள் மற்றும் புறப்பாடுகள்; பாசீர் மாஸ் நகரில் அடிக்கடி போக்குவரத்து நெரிசலை உருவாக்குகிறது. அதனால் சாலகளைக் கடக்க மேம்பாலங்கள் கட்டப்பட்டு உள்ளன.
மேலும் காண்க
பகுப்பு:கிளாந்தான் பகுப்பு:மலேசியாவின் மாவட்டங்கள்‎‎ பகுப்பு:கிளாந்தான் மாவட்டங்கள்
சேர்ப்பாக்கம் பச்சையம்மன் மான்னார்சாமி கோயில்
சேர்ப்பாக்கம் பச்சையம்மன் மான்னார்சாமி கோயில் தமிழ்நாட்டில் காஞ்சிபுரம் மாவட்டம், சேர்ப்பாக்கம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மன்னார்சாமி, பச்சையம்மன் சன்னதிகளும், விநாயகர், முருகர், கன்னிமார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி வெள்ளி முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏ-24 நெடுஞ்சாலை (இலங்கை)
ஏ-24 நெடுஞ்சாலை இலங்கையிலுள்ள முதற்தர ஒரு பிரதான வீதி. இது மாத்தறையையும் அக்குரசையையும் இணைக்கிறது.
கொண்டப்பள்ளி கோட்டை
கொண்டப்பள்ளி கோட்டா என்று அழைக்கப்படும் கொண்டப்பள்ளி கோட்டை கிருஷ்ணா மாவட்டத்தில் அமைந்துள்ளது. கொண்டப்பள்ளி கோட்டையை முசுனூரி நாயக்க மன்னர்கள் கட்டியுள்ளனர்.
இந்தியாவின் ஆந்திராவின் இரண்டாவது பெரிய நகரமான விசயவாடாவுக்கு அருகில் கொண்டப்பள்ளி கோட்டை அமைந்துள்ளது. இது விசயவாடா அருகே கிருஷ்ணா மாவட்டத்தில் கொண்டப்பள்ளிக்கு மேற்கே அமைந்துள்ளது.
வரலாறு
முசுனூரி நாயக்கர்களால் கொண்டப்பள்ளி கோட்டை கட்டப்பட்டுள்ளது. கி.பி 1370 இல் முசுனூரி நாயக்கர்களின் வீழ்ச்சிக்குப் பிறகு, கி.பி 1370 இல் கொண்டவீடு ரெட்டிப் பேரரசு கோட்டையை ஆக்கிரமித்தார்கள். தனது தந்தையின் மரணத்திற்குப் பிறகு ஒரிசாவின் சிம்மாசனத்திற்காக ஹம்விரா தனது சகோதரர் புருஷோத்தத்துடன் போராட வேண்டியிருந்தது. இந்த போரில் அவர் பாமினி சுல்தானின் உதவியை நாடினார். இதனால் தனது சகோதரரை தோற்கடித்து ஒரிசா இராச்சியத்தின் சிம்மாசனத்தை 1472 இல் கைப்பற்றினார். இதற்காக அவர் பாமினி சுல்தானுக்கு கொண்டப்பள்ளியையும் ராஜமுந்திரியையும் கொடுத்தார். அதைத் தொடர்ந்து, புருஷோத்தம் 1476 இல் ஹம்விராவைத் தோற்கடித்து ஒரிசாவின் அரியணையைக் கைப்பற்றினார். ஆனால் 1476 ஆம் ஆண்டில், பாமினி இராச்சியத்தில் பஞ்சம் ஏற்பட்டபோது கொண்டப்பள்ளியில் ஒரு புரட்சி தொடங்கியது என்றும், கொண்டப்பள்ளியில் காரிசன் செய்த கிளர்ச்சி கோட்டையை "ஹேமர் ஒரியா" என்றழைக்கப்பட்ட ஹம்விராவுக்குக் கொடுத்தது என்றும் கூறப்படுகிறது.
புருஷோத்தம் ராஜாவானதும், மூன்றாம் பாமினி சுல்தான் என்பவரிடமிருந்து கொண்டப்பள்ளி மற்றும் ராஜமுந்திரியை திரும்பப் பெற முயன்றார். ஆனால் அவர் ராஜமுந்திரி மீது முற்றுகையிட்டபோது, சில அறியப்படாத காரணங்களால் அவர் சுல்தானுடன் ஒரு சமாதான ஒப்பந்தத்தில் கையெழுத்திட்டார். இதன் விளைவாக பாமினி மற்றும் விஜயநகர ஆட்சியாளர்களிடையே சிறிய போர்கள் ஏற்பட்டன. 1481 ஆம் ஆண்டில், சுல்தான் மகம்மதுவின் மரணத்திற்குப் பிறகு, பாமினி சுல்தானியத்தில் ஏற்பட்ட குழப்ப சூழ்நிலையைப் பயன்படுத்தி புருஷோத்தம் சுல்தானின் மகனான மகம்மது ஷாவுடன் சண்டையிட்டு ராஜமுந்திரி மற்றும் கொண்டப்பள்ளி கோட்டையினைக் கைப்பற்றினார். கஜபதி புருஷோத்தம் தேவா 1497 இல் இறந்தார், அவருக்குப் பிறகு அவரது மகன் கஜபதி பிரதாருத்ரா தேவா அரியணை ஏறினார்.
1509 ஆம் ஆண்டில், கஜபதி பிரதாருத்ரா தேவா விஜயநகர பேரரசின் கிருஷ்ணதேவராயருக்கு எதிராக ஒரு போரைத் தொடங்கினார். ஆனால் வங்காளத்தைச் சேர்ந்த சுல்தான் அல்லாவுதீன் உசான் ஷாவின் தாக்குதலில் இருந்து தப்பிக்க கஜபதி வடக்கே பின்வாங்க வேண்டியிருந்தது. இதன் விளைவாக கிருஷ்ணதேவராயர் ஜூன் 1515 இல் கஜபதி ஆக்கிரமிப்பில் இருந்த கொண்டப்பள்ளியை எளிதாக வெற்றி பெற்றார். 1519 இல் நடந்த கடைசி போரில், கிருஷ்ணதேவராயர் மீண்டும் ஒரிசா ஆட்சியாளரை தோற்கடித்தார். கொண்டப்பள்ளி கோட்டை மிகவும் வலுவாக இருந்ததால், கோட்டையை மூன்று மாதங்கள் முற்றுகையிட்ட பின்னர், கோட்டையின் கட்டுப்பாட்டைப் பெற கிருஷ்ணதேவராயர் தனிப்பட்ட முறையில் நடவடிக்கைகளை எடுக்க வேண்டியிருந்தது. இந்தப் போரைத் தொடர்ந்து, கிருஷ்ணதேவராயர் கஜபதி பிரதாருத்ரா தேவாவின் மகள் கலிங்க குமாரி ஜெகன்மோகினியை மணந்தார். கிருஷ்ணா ஆற்றின் தெற்கு எல்லை வரையிலான அனைத்து நிலங்களையும் ஒரிசாவுக்கு மீட்டெடுப்பதற்கான ஒப்பந்ததம் கையெழுத்தானது, அதில் கொண்டப்பள்ளி அடங்கும்.
ஆனால், விஜயநகர சக்கரவர்த்தியுடனான ஒப்பந்தத்தின் பின்னர், 1519 மற்றும் 1525 க்கு இடையில், கோல்கொண்டாவின் சுல்தானான சுல்தான் குலி குதாபின் படையெடுப்பிற்கு எதிராக கஜபதி பிரதாருத்ரா தேவா தனது பிரதேசத்தை பாதுகாக்க வேண்டியிருந்தது. ஆனால் இறுதி தாக்குதலில், 1531 இல், கொண்டப்பள்ளி கோல்கொண்டா சுல்தானின் ஆட்சியின் கீழ் வந்தது. கோல்கொண்டா சுல்தான்களுடனான போரை ஒரிசா இராச்சியத்தின் புதிய ஆட்சியாளரான கோவிந்தா பித்யாதர் தொடர்ந்தார். அவர் கஜபதி பிரதாபிருத்ரா தேவாவுக்குப் பின் 1533 இல் இறந்தார். இறுதியாக சுல்தானுடனான ஒரு ஒப்பந்தத்துடன் முடிந்தது.